Kęstutis Kubertavičius

Kęstutis Kubertavičius (g. 1956 m. vasario 12 d. Paežeriuose, Vilkaviškio rajonas) – inžinierius, Lietuvos ir Marijampolės savivaldybės politinis bei visuomenės veikėjas.

 Biografija 

1963–1974 m. mokėsi Kapsuko Jono Jablonskio vidurinėje mokykloje, 1979 m. baigė Vilniaus inžinerinį statybos institutą, inžinierius statybininkas, 2004 m. baigė magistrantūros socialinius mokslus Kauno technologijos universitete.

1979–1983 m. „Prammontažo“ tresto Alytaus Spec. montavimo valdybos Nr.9 Marijampolės aikštelės meistras, darbų vykdytojas. 1983–1985 m. tarnavo tarybinėje armijoje. 1985–1991 m. Komunalinio ūkio projektavimo instituto, vėliau „Komprojekto“ Kauno filialo Marijampolės skyriaus projektų vyr. inžinierius. 

1992–1996 m. Seimo narys, Ekonomikos komiteto narys. 1997–1998 m. Lietuvos valstybinio komercinio banko Marijampolės skyriaus valdytojo pavaduotojas. Nuo 1997 m. K. Kubertavičiaus įmonės „Turto, verslo vertinimo ir audito biuras“ vadovas, 1999–2001 m. UAB korporacijos „Matininkai“ Marijampolės padalinio vadovas, 2001–2007 m. UAB „Marijampolės šilumos tinklai“ direktorius, 2007–2016 m. – direktoriaus pavaduotojas. 2016–2018 m. UAB „Marijampolės butų ūkis“ direktorius. Nuo 2018 m. UAB „SDG grupė“ Infrastruktūros direktorius.https://www.vrk.lt/2019-savivaldybiu-tarybu/rezultatai?srcUrl=/rinkimai/864/rnk1144/kandidatai/savKandidatasBiografija_rkndId-2412693.html

1997–2007 m. ir 2007–2011 m. Marijampolės savivaldybės tarybos narys, 2000–2003 m. valdybos narys, teisės ir savivaldos plėtros komiteto pirmininkas.

Nuo 1990 m. Lietuvos demokratinės darbo partijos, 2000–2018 m. Lietuvos socialdemokratų partijos Marijampolės skyriaus ir tarybos narys. Nuo 2018 m. Lietuvos socialdemokratų darbo partijos narys, Marijampolės skyriaus pirmininkashttps://lsddp.org/skyriu-naujienos/isteigtas-lsddp-marijampoles-miesto-skyrius/.

Sutuoktinė Jadvyga, vaikai Agnė, Giedrė.Kęstutis Kubertavičius. 2011 m. vasario 27 d. savivaldybių tarybų rinkimai 

 Šaltiniai 

Kategorija:Marijampolės politikai
Kategorija:Seimo nariai